Nitssadagi terakt ijrochisining qarindoshlari jurnalistlarga qurol bilan tahdid qilmoqda

Nitssadagi terakt ijrochisi Muhammad Buxlelning qarindoshlari o‘zlarining Tunisdagi Msaken shahrida joylashgan uyi yaqinida to‘planib turgan jurnalistlarga sovuq qurol bilan tahdid qilmoqda, deb yozadi “Gazeta.ru”.

Ta’kidlanishicha, Buxlelning otasi jurnalistlarga izoh berishdan bosh tortgan, oilaning boshqa a’zolari esa ularga sovuq qurol bilan do‘q-po‘pisa qilmoqda. Qarindoshlar ularni zudlik bilan uydan nari ketishni talab qilib, suratga olishni taqiqlamoqda.
Avvalroq hujumni uyushtirgan shaxs kelib chiqishi tunislik bo‘lgan fransiyalik 31 yoshli Muhammad Laxuayej Buxlel bo‘lgani xabar berilgan edi. Bungacha u qurol olib yurganlik va boshqa jinoyatlar uchun javobgarlikka tortilgan, ammo ular terrorchilikka aloqador bo‘lmagan. Fransiya maxsus xizmati uni kuzatib bormagan.